Культурная супольнасць адзначае 125-ую гадавіну з дня нараджэння славутага беларускага пісьменніка Максіма Багдановіча. Для Гродзеншчыны – гэта постаць і яго творчыя здабыткі – асаблівыя: паэт правёў у горадзе над Нёманам сваё маленства. У доме, дзе жыла сям’я Багдановічаў зараз працуе музей, супрацоўнікі якога рупліва захоўваюць памяць. Гэтыя факты з жыцця паэта і многія іншыя ўзгадвалі вучні, студэнты і выкладчыкі на літаратурна-музычнай вечарыне “Я хацеў бы спаткацца з вамі”.